Verkwikkend veelvlakkig | Netwerk24
Amanda van Blerk het die naam “Lesotho oor die water” vir dié foto gegee. Dit is naby Fouriesburg geneem en die konteks is bedoel om komies te wees. “Die ou mense het gepraat van ‘oor die water’ wanneer hulle oorsee bedoel. Lesotho is net buiteland, maar Lesotho en water gaan hand aan hand wanneer dit by oorlewing kom. Suid-Afrika se lewensbron-rivier ontspring in Lesotho. Gauteng kry water van die Katsedam in Lesotho, al het die stroompie vir eers opgedroog. Wanneer dit in die buurland sneeu, hou Suid-Afrikaners jolyt, want die sneeu is om te baljaar en water lewensnoodsaaklik. Al is dit tans erg droog, bly water ’n fees vir alle foto­grawe – en lewe en dood vir mens en dier.” Vrystaat Nuus/Newspubliseer graag lesers se foto’s. Stuur die foto, vergesel van ’n kort beskrywing van dit wat op die foto gebeur, na martinette.hay@­volksblad.com. Foto’s moet minstens 1 MB groot wees.